Diari Oficial de la Generalitat Valenciana


Sumari del DOGV 8760, del 12-03-2020 (2020/2244)

Informació pública de l'aprovació de l'informe ambiental i territorial estratègic del pla de reforma interior de l'hotel Magic Villa, de Benidorm.
--------------------------------------------------------------------------------------------------------------------------------------------------

### Dades del document

Número de DOGV
:   8760

Data del DOGV
:   12-03-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/2244


Data del document
:   06-03-2020

Organisme emissor
:   Ajuntament de Benidorm

Tipus de document
:   Anunci

Descriptors 

:   * Benidorm
    * pla d'urbanisme
    * administració local

Informació pública de l'aprovació de l'informe ambiental i territorial estratègic del pla de reforma interior de l'hotel Magic Villa, de Benidorm.  
  
 [2020/2244]  
En compliment del que es disposa en l'article 51.7 de la Llei 5/2015, de 25 de juliol, de la Generalitat d'ordenació del territori, urbanisme i paisatge de la Comunitat Valenciana, i en compliment del Decret de l'Alcaldia núm. 4712/2017 de data 6 de novembre de 2017, es procedeix a la publicació de la resolució d'informe ambiental i territorial estratègic favorable en el procediment simplificat d'avaluació ambiental i territorial estratègica del pla de reforma interior de l'hotel Magic Villa, de Benidorm, situat al carrer de Girona, núm. 44, cantonada amb el carrer de Castelló. L'Informe ambiental i territorial estratègic es troba inserit en la pàgina web: www.benidorm.org.  
A iniciativa de la mercantil Hotel Magic Villa Benidorm, SL, amb CIF núm. F16647266 5, s'ha presentat en data 7 de desembre de 2017 (REGING-11641), a fi d'iniciar el procediment d'avaluació ambiental i territorial estratègica, el pla de reforma interior per a l'elevació de la categoria de la instal·lació a quatre estreles superior, ampliant la grandària de les habitacions fins a un màxim de 12,50 metres útils, per habitació, passant de 120 habitacions de l'actual edifici distribuïdes entre les plantes 1 a 6, a 184 habitacions, amb un augment de 64 habitacions que dona lloc a una ampliació de l'hotel a les plantes de la 7 a la 12; ampliant-se també salons, spa, gimnàs, sales de reunions i salons en aquestes plantes; amb un increment aproximat d'aprofitament de 1.248,56 m²u., en aplicació de la segona actualització de la modificació núm. 01, «Incentivació hotelera» (maig 2016) del PGMO 1990 (BOP núm. 170, de 05.09.2017), i possibilitar així una operació de renovació urbana, ampliant la grandària de les habitacions i espais comuns, amb reequilibri dotacional previ tal com estableix l'article 63.3 de la Llei 5/2014, de 25 de juliol, de la Generalitat d'ordenació del territori, urbanisme i paisatge de la Comunitat Valenciana (LOTUP).  
Vistos els informes emesos per l'enginyer tècnic en topografia municipal de data 15 de desembre de 2017; l'assistència mediambiental municipal, de 18.01.2018; l'arquitecte municipal, de data 9 de març de 2018; l'arquitecte municipal, de data 31 de maig de 2019, i la tècnica superior en assumptes jurídics municipal, de data 24 de febrer de 2020, així com l'acord adoptat per la Comissió d'Avaluació Ambiental i Territorial Estratègica de Plans i Programes Municipal, en la sessió ordinària celebrada el 28 de febrer de 2020, aquesta alcaldia resol:  
  
  
Primer. Emetre un informe ambiental i territorial estratègic favorable en el procediment simplificat d'avaluació ambiental i territorial estratègica del pla de reforma interior (PRI) per a l'aplicació de la segona actualització de la modificació puntual del pla general núm. 01 «Incentivació hotelera» (maig 2016), del PGMO 1990, a l'hotel Magic Villa, de Benidorm, situat al carrer de Girona, núm. 44, cantonada amb el carrer de Castelló, de Benidorm, per no tindre efectes significatius sobre el medi ambient, conforme amb els criteris establits en l'annex VIII de la Llei 5/2015, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP); correspon continuar la tramitació d'acord amb el capítol III del títol III del llibre I de la LOTUP, o amb la legislació sectorial corresponent.  
  
Segon. Durant la tramitació urbanística del pla de reforma interior s'hauran de tindre en compte les següents condicions:  
1. Durant la tramitació del PRI haurà d'incorporar-se a la documentació que l'integra un estudi d'integració paisatgística en el qual es justifique que l'aprovació del PRI no tindrà efectes negatius sobre el paisatge circumdant, i si escau, es definisquen les mesures preventives i/o correctores necessàries per a això. S'haurà de verificar la incorporació d'aquestes mesures en la normativa urbanística del PRI, en la versió definitiva.  
2. S'hauran d'incloure en la normativa urbanística de PRI les previsions de l'article 20 del PATRICOVA, en particular les condicions d'adequació de les edificacions en zones de perillositat de nivells 3, 4 i 6, recollides en l'annex I de la seua normativa urbanística.  
3. Durant la tramitació urbanística del PRI s'estudiarà per l'Àrea d'Enginyeria de l'Ajuntament de Benidorm les possibles millores en la xarxa de pluvials de l'àrea en la qual es localitza la parcel·la afectada que minoren la incidència del risc d'inundació a la zona; per a això es definirà una àrea d'actuació coherent per a, si escau, establir en el corresponent conveni urbanístic una clàusula que reculla l'obligació de l'execució a costa de la parcel·la hotelera d'aquestes millores.  
4. La nova proposta de PRI contempla la demolició dels elements construïts en la zona de reculada, a excepció d'una zona d'instal·lacions.  
  
Tercer. De conformitat amb el que es preveu en l'article 51.7 de la LOTUP, contra la present resolució, per no ser un acte definitiu en via administrativa, no es pot interposar cap recurs, sense perjudici dels que, si escau, siguen procedents en via judicial contenciosa administrativa davant de la disposició de caràcter general que haja aprovat el pla o programa, o bé, sense perjudici dels que siguen procedents en via administrativa davant de l'acte, en el seu cas, d'aprovació del pla o programa; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
  
Quart. De conformitat amb el que es preveu en l'article 51.7 in fine de la LOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'ha procedit a l'aprovació del pla o programa en el termini màxim de quatre anys des de la publicació.   
  
Cinqué. Notificar aquesta resolució als interessats que apareguen en l'expedient ambiental d'aquesta actuació, i incloure aquesta resolució en la documentació de planejament urbanístic.  
   
Sisé. De conformitat amb el que es preveu en l'article 51.7 in fine de la LOTUP, publicar aquesta resolució en el Diari Oficial de la Generalitat Valenciana.  
  
Benidorm, 2 de març de 2020.- La regidora delegada d'Urbanisme: Lourdes Caselles Doménech.